b'\n_START_ARTICLE_\nCapella del Portal\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici fet amb carreus situat a l\'encreuament dels carrers Major i D\'en Perera. Ocupa un solar irregular al que s\'inscriu la seva planta regularitzada, que \xc3\xa9s en forma de creu grega amb uns bra\xc3\xa7os molt petits. \xc3\x89s quasi quadrada amb pilars als angles, que sostenen una c\xc3\xbapula sobre el cimbori per mitj\xc3\xa0 de petxines._NEWLINE_El cimbori \xc3\xa9s circular i ple d\'obertures intercalades entre pilastres toscanes lligades per un entaulament tamb\xc3\xa9 circular que serveix de basa a la c\xc3\xbapula._NEWLINE_A l\'interior hi ha un cor sobre l\'entrada i fins al nivell de l\'entaulament tot s\xc3\xb3n l\xc3\xadnies verticals que despr\xc3\xa9s es tornen corbes passant d\'una zona massissa i tancada a una altra din\xc3\xa0mica i molt lluminosa. L\'exterior \xc3\xa9s pesat i llis, tot de carreu, de poques i petites obertures, ja que la llum penetra pel cimbori._NEWLINE_La portalada d\xc3\xb3na al carrer Major i t\xc3\xa9 tres parts: la primera la porta de mig punt entre mitges pilastres toscanes amb bases; la segona l\'entaulament amb cornisa i fris; i la tercera, una forn\xc3\xadcula amb els mateixos elements repetits culminats per un petit front\xc3\xb3 corbat i trencat, amb la dat d\'acabament.\n_START_SECTION_\nHist\xc3\xb2ria\n_START_PARAGRAPH_\nLa construcci\xc3\xb3 d\'aquesta capella va significar trencar per t del porxo del carrer Major. \xc3\x89s ve\xc3\xafna de la casa Catal\xc3\xa0. Sobre la portalada hi ha la data de "1698".'